**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.04.2019, ora 08.00 – 15.04.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 15.04.2019, ora 07.00**

**RÂURI**

Debitele au fost, în general, în creştere ca urmare a precipitațiilor căzute în interval, cedării apei din stratul de zăpadă și propagării, exceptând râurile din bazinele hidrografice: Vişeu, Iza, Tur, Someş, Crasna, Barcău, Bega, Timiş, Siret (exceptând cursul mijlociu şi inferior), Prut (exceptând cursul mijlociu şi inferior), bazinele superioare ale Crişurilor, Mureşului şi Bârladului, unde au fost în scădere.

Pe râurile din bazinele hidrografice: Bârzava, Moraviţa, Caraş, Nera şi în bazinul superior al Oltului, debitele au fost relativ staţionare.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Someşul Mic, Crişuri, Nera, Jiu, Argeş, Prahova, Bistrița, Putna, Buzău, bazinele superioare ale Crasnei, Arieşului, Caraşului şi pe râurile din Dobrogea și mai mici (sub 30%) pe râurile din bazinele: Moravița, Vedea, Bârlad, afluenții Prutului şi în bazinul Oltului mijlociu.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi, în general, în scădere, exceptând bazinele mijlocii şi inferioare ale Mureşului, Jiului, Oltului, Vedei, Argeşului şi Ialomiţei, cursurile inferioare ale Crişurilor, Cernei, Siretului, Bârladului şi Prutului, unde vor fi în creştere prin propagare.

Sunt posibile creșteri de niveluri și debite pe unele râuri din zonele de deal şi de munte, datorită precipitațiilor prognozate, cedării apei din stratul de zăpadă şi propagării.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 14.04 – 15.04.2019 a fost în creştere, având valoarea de 5700 m3/s, sub media multianuală a lunii aprilie (7900 m3/s).

În aval de Porţile de Fier debitele au fost în creștere.

Debitul la intrarea în ţară (secţiunea Baziaş) va fi în creştere (6100 m3/s).

În aval de Porţile de Fier debitele vor fi în creştere.

**2.** **Situația meteorologică în intervalul 14.04.2019, ora 08.00 – 15.04.2019, ora 06.00**

**ÎN ŢARĂ**

Vremea s-a menținut în general închisă și rece pentru această dată, chiar deosebit de rece, local, în regiunile extracarpatice și, izolat, în cele centrale. Temporar s-au semnalat ploi, în general slabe cantitativ, în majoritatea regiunilor (excepție au făcut centrul și nord-vestul țării), ce au avut și caracter de aversă, însoțite izolat de descărcări electrice, îndeosebi în vest. În zona montană înaltă, precipitațiile au fost mai ales sub formă de lapoviță și ninsoare. Vântul a suflat slab și moderat, cu unele intensificări în regiunile estice și în zona înaltă de munte. Mai era strat de zăpadă la munte, în general la peste 1500 m, care măsura la ora 21 în platformele stațiilor meteorologice până la 190 cm în Masivul Făgăraș (Bâlea Lac). Temperaturile maxime s-au încadrat între 7 grade la Mahmudia, Joseni și Târgu Secuiesc și 18 grade la Satu Mare, iar la ora 06.00 se înregistrau valori termice cuprinse între -2 grade la Toplița și 9 grade la Băile Herculane, Băilești, Bechet, Calafat, Chișineu-Criș, Moldova Nouă, Timișoara și Turnu-Măgurele.

**LA BUCUREŞTI**

Vremea s-a menținut închisă și deosebit de rece pentru această dată. Trecător a plouat slab. Vântul a suflat slab și moderat. Temperatura maximă a fost de 12 grade, iar la ora 06 se înregistrau 7 grade, la toate stațiile meteorologice.

**3. Prognoza meteorologică în intervalul 15.04.2019, ora 08.00 – 16.04.2019, ora 08.00**

**ÎN ŢARĂ**

Vremea se va ameliora sub aspectul precipitațiilor, dar se va menține mai rece decât în mod normal pentru această perioadă. Cerul va mai avea înnorări și va ploua local în sud-vestul și estul țării. În rest, cerul va fi variabil, iar ploile se vor semnala cu totul izolat. Vântul va avea unele intensificări în cursul zilei în regiunile estice și pe crestele montane. Temperaturile maxime vor fi cuprinse între 8 și 17 grade, iar cele minime se vor situa, în general, între -5 și 5 grade. Local în regiunile intracarpatice și izolat în restul teritoriului se va semnala brumă.

**LA BUCUREŞTI**

Vremea se va ameliora sub aspectul precipitațiilor, dar se va menține rece pentru această perioadă. Cerul va mai avea unele înnorări în cursul zilei, când și vântul va prezenta ușoare intensificări, apoi se va degaja. Temperatura maximă va fi de 13...14 grade, iar cea minimă de 3...5 grade.

1. ***CALITATEA APELOR***

Nu s-au produs evenimente deosebite.

1. ***CALITATEA MEDIULUI***
2. **În domeniul aerului**

Nu s-au produs evenimente deosebite.

1. **În domeniul solului şi vegetaţiei**

Nu s-au produs evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE

Dispecer,

Gabriel ION